פיל ים

פיל ים (שם מדעי: Mirounga) הוא סוג של יונק ימי המשתייך למשפחת כלבי הים. הוא הסוג היחיד המשתייך לשבט פילי ים (Miroungini).

תפוצתו באנטארקטיקה ובסביבתה, בחלק הדרומי של האוקיינוס האטלנטי והאוקיינוס השקט. פיל הים הוא הגדול מבין כל מיני המשפחה. הזכר יותר גדול מהנקבה (ראו דו-צורתיות זוויגית).

בסוג נכללים שני מינים:

מאפיינים

זכר פיל-הים מאופיין באף גדול ונפוח (המזכיר את חדק הפיל), והוא בדרך כלל מגיע לאורך 5 מטרים ולמשקל 2,700 ק"ג. יש זכרים שהגיעו אף למשקל של 4000 ק"ג. חלק גדול ממשקלו נובע משכבת שומן המצויה תחת עורו, והיא דואגת לשימור חום גופו כשהוא שוהה במים הקרים, וכן מקנה לגופו מבנה גמיש וזורם המאפשר לו שחייה מהירה ביותר. למרות צורתם המגושמת, הם יכולים לנוע מהר מבני אדם על פני משטחי חול ישרים. אפו של פיל הים משמש להשמעת קולות רמים, במיוחד בתקופת הזיווג. כמו כן הוא משמש ללכידת לחות, דבר הנחוץ בתקופות השהייה הארוכות על היבשה בזמן התחדשות העור.

פיל ים יכול לשהות עד כמאה דקות מתחת למים, בזכות מספר מאפיינים פיזיולוגיים ייחודיים למדי: קיומם של מאגרי דם בבטנו, ריכוז גבוה של תאי דם אדומים בדמו, וריכוז גבוה של מיוגלובין בשריריו. מבין היונקים, רק לווייתנאים צוללים לפרקי זמן ממושכים יותר מאשר פילי ים. הוא צולל בממוצע ל-450 מטרים אבל יכול להגיע גם ל-1500 ויותר בחיפוש אחר מזון אהוב, דוגמת דיונונים, תמנונים, פינגווינים, צלופחים ועוד. אורך חיי פיל הים הוא כ-23 שנים אצל נקבות וכ-20 שנים אצל זכרים.

לקריאה נוספת 

 סוזן קייסי, מסיבת חוף - חייו של פיל הים הדרומי, נשיונל ג'יאוגרפיק, גיליון 126, נובמבר 2008

קישורים חיצוניים

 

בעלי חיים שתוארו ב-1827
טקסונים שתוארו בידי ג'ון אדוארד גריי
כלבי ים